**Bilag 2:**

Procedure for frigivelse af konti i varslingsperioden i Statstidende

Under varslingen i Statstidende, har kontohaveren eller dennes befuldmægtigede, mulighed for at få frigivet konti efter samme procedure som hidtil.

Fremgangsmåden er følgende:

Kontoejer/kontoejerne vil i spærringsperioderne have mulighed for at få frigivet konti, mod over for SKAT at forevise den fornødne legitimation/registrering.

**Konti med indestående inkl. renter mindre end 100.000 kr.**

SKAT tillader dog, at kontoejer/kontoejerne kan identificere sig over for jer, hvis begge parter er indforstået hermed.

Kontoejer/kontoejerne til konti hvor indestående inkl. renter er mindre end 100.000 kr., kan identificere sig overfor kontoføreren mod fornøden legitimation\* og der gives herefter SKAT underretning herom. Underretningen skal ske samlet i forbindelse med indsendelse af revideret liste jf. tidsplanen den 13. oktober 2017.

**Konti med indestående inkl. renter større eller lig med 100.000 kr.**

Kontoejer/kontoejerne til konti hvor indestående inkl. renter er større eller lig med 100.000 kr. skal identificere sig overfor SKAT mod fornøden legitimation\* og indberetter vil herefter løbende modtage underretning fra SKAT om, hvilke konti der kan frigives.

\* fornøden legitimation kan være

* Pas
* Kørekort
* ID-kort eller tilsvarende officielle kort med CPR-nummer/udlændingenummer
* Udenrigsministeriets identitetskort for diplomater (rødt/grønt)
* Udskrift fra Erhvervsstyrelsen

Følgende legitimationsdokumenter kan dog ikke anbefales:

Dåbs- eller navneattest uden dansk cpr-nummer, kreditkort, hævekort mv. uden foto, togkort, midlertidigt kørekort eller medlems- og indskrivningskort.

Krav på en konto, hvor ejerforholdet afviger fra, hvad der er noteret hos pengeinstitut/kontofører, skal vedlægges behørig dokumentation for at kontoen skal overdrages til den, der fremsætter anmodningen. Det kan f.eks. være forevisning af afsluttende skifteretsattest mm.

**Underretning og frigivelse ved SKAT:**

Underretning og en evt. anmodning om frigivelse af konti ved SKAT skal sendes til

TastSelv Erhverv: Send anmodning om dokumentation ind via TastSelv Erhverv – se vejledning i bilag 4.

Krypteret mail: Indsendes via digital signatur til ekapital@skat.dk og i emnefelt skrives ”statslig inddragelse”